[image: image1.jpg]


  R O M Â N I A                                                                                                                                                                                                                    
JUDEŢUL TIMIŞ

ORAŞUL DETA

   P R I M A R
Nr. 3.363/09.04.2021                                                                                           

REFERAT DE APROBARE
a proiectului de hotărâre privind aprobarea proiectului modelului de steag al orașului Deta, județul Timiș.
Legea nr. 141/2015 reglementează condiţiile privind aprobarea, arborarea şi folosirea de către unităţile administrativ-teritoriale a steagurilor proprii, ca simbol local, fiecare unitate administrative-teritorială putând supune aprobării Guvernului steagul propriu şi unic pe baza hotărarii autorităţii deliberative. 
Forma şi dimensiunile steagului unităţii administrativ-teritoriale sunt cele stabilite, în condiţiile legii, pentru drapelul Romaniei, iar aprobarea modelului steagurilor unităţilor administrativ-teritoriale se face prin hotărare a Guvernului. Pe steagul unităţii administrativ-teritoriale va putea fi reprodusă şi stema unităţii administrative-teritoriale, aprobată conform H.G. nr. 108/2013 privind aprobarea stemei orașului Deta, judeţul Timiș, precum şi denumirea acesteia în formatul: orașul Deta şi Județul Timiș. 
Proiectul modelului de steag al Orașului Deta va fi supus dezbaterii publice şi consultării locuitorilor, în vederea stabilirii variantei reprezentative. Hotărârea consiliului local privind aprobarea proiectului modelului de steag se va transmite, împreună cu un memoriu justificativ, Ministerului Dezvoltării, Lucrărilor Publice și administrației. Ministerului Dezvoltării, Lucrărilor Publice și administrației transmite documentele primite, conform art. 3, alin. (3) Comisiei Naţionale de Heraldică, Genealogie şi Sigilografie a Academiei Române, denumită în continuare Comisia Naţională. După primirea avizului consultativ al Comisiei Naţionale, Ministerului Dezvoltării, Lucrărilor Publice și administrației elaborează proiectul de hotărâre şi îl supune Guvernului spre aprobare. După aprobarea prin Hotărâre de Guvern, Orașul Deta va arbora steagul propriu la sediile autorităţilor administraţiei publice locale, precum şi la cele ale instituţiilor de interes local, la intrarea principală, deasupra acesteia. Steagul propriu al Orașului Deta poate fi folosit şi cu prilejul unor manifestări de interes local, precum şi în cadrul acţiunilor protocolare sau festive, în condiţiile legii. Acesta nu va putea depăşi în dimensiuni şi număr de exemplare drapelul României şi drapelul Uniunii Europene şi va fi amplasat la acelaşi nivel cu acestea. Conform Legii nr. 141/2015, drapelele şi steagurile vor fi aşezate conform art. 4, alin. (5), în următoarea ordine: drapelul Romaniei, drapelul Uniunii Europene, steagul judeţului şi, după caz, steagul propriu al unităţii administrativ-teritoriale.
În contextul celor de mai sus propun Consiliului Local Deta dezbaterea proiectului de hotărare în forma prezentată.

